पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शनिवार को एक बार फिर कोरोना विस्फोट हुआ। कोरोना से अब तक के सारे रिकाॅर्ड ताेड़ते हुए एक ही दिन में 787 नए पॉजिटिव मिले हैं। इधर, जिला एसआरजी अस्पताल में भर्ती 4 कोरोना मरीजों की उपचार के दाैरान मौत हाे गई। अब जिले में कोरोना संक्रमितों की कुल संख्या 9709 हो गई है। इनमें से 5677 मरीज रिकवर हो गए हैं, जबकि अब एक्टिव केस 3953 हो गए हैं। गाैरतलब है कि जिले में अब तक काेराेना से 79 संक्रमिताें की मौत हो चुकी है।जिला एसआरजी अस्पताल शनिवार को फिर कोविड अस्पताल में भर्ती झालरापाटन निवासी 52 वर्षीया महिला को सांस लेने में लगतार दिक्कत हो रही थी, शनिवार सुबह उसने अंतिम सास ली।
इसी प्रकार कोटा जिले के रामगंजमंडी निवासी 70 वर्षीय वृद्ध, छीपाबड़ौद निवासी 50 वर्षीया महिला व झालरापाटन निवासी 40 वर्षीय काेराेना मरीज ने इलाज के दौरान दम ताेड़ दिया। सीएमएचओ डॉ. साजिद खान ने बताया कि शनिवार को विभिन्न स्थानों से लिए गए 1615 सैंपलों को जांच के लिए झालावाड़ मेडिकल कॉलेज भेजे गऐ, जहां जांच करने पर 787 जनों की रिपोर्ट कोरोना पॉजिटिव आई है। नए पॉजिटिव में झालावाड़ के अलावा मध्यप्रदेश व कोटा जिले के पॉजिटिव भी शामिल हैं।
अस्पताल में ऑक्सीजन बेड नहीं मिल रहे, आईसीयू भी फुल जिला एसआरजी अस्पताल में शनिवार को भी ऑक्सीजन बेड की खासी मारामारी रही। ऑक्सीजन बेड नहीं मिलने से मरीज परेशान होते रहे। इधर, आईसीयू भी फुल होने से मरीजों को सामान्य वार्ड में ही घंटों तक इलाज लेना पड़ा। हालांकि इस दौरान मरीजों का ऑक्सीजन लेवल लगातार डाउन होता गया। बाद में आईसीयू के कुछ मरीजों को दूसरे वार्ड में शिफ्ट कर गंभीर मरीजों को भर्ती किया गया।
चिंता....जिला अस्पताल में डॉक्टर रेजिडेंट व नर्सिंगकर्मी भी पॉजिटिव
झालावाड़| कोरोना संक्रमण से अब जिला अस्पताल के डॉक्टर से लेकर रेजिडेंट, नर्सिंग स्टाफ व अन्य कर्मचारी भी लगातार पॉजिटिव आ रहे हैं। इनके पॉजिटिव आने से अस्पताल की चिकित्सा व्यवस्थाएं भी प्रभावित हो रही हैं। ऐसे में शेष कर्मचारियों पर काम का दबाव बढ़ गया है। उन्हें आठ घंटे से अधिक ज्यादा काम करना पड़ रहा है। नर्सिंग स्टाफ व रेजिडेंट के पॉजिटिव आने से अस्पताल में मरीजों की जांचें तक समय पर नहीं हो पा रही हैं। यहां तक कि सैंपल लेने के तीन दिन बाद भी मरीजों को रिपोर्ट नहीं मिल पा रही है। अस्तपताल से मिली जानकारी के अनुसार जिला अस्पताल में पिछले चार महीनों में 25 रेजिडेंट डॉक्टर पॉजिटिव हुए हैं, इनमें से 18 तो अप्रैल माह में कोरोना मरीजों का इलाज करते हुए पॉजिटिव हुए। इसके अलावा मेडिसिन विभाग की दो फेकल्टी व अन्य विभागों सहित 6 जने पॉजिटिव हुए, ये सभी होम आइसोलेशन में चल रहे हैं।
इसके अलावा जिला अस्पताल में ही 15 नर्सिंगकर्मी तथा वार्ड ब्वाय, सफाई कर्मी व हेल्पर सहित करीब 10 जने पॉजिटिव हुए हैं।मेडिकल स्टाफ संक्रमित होने से बढ़ रही परेशानी^अस्पताल में स्टाफ भी लगातार पॉजिटिव आ रहा है। कई डॉक्टर्स की तबीयत खराब होने से आईसीयू में भर्ती हैं। इस कारण चिकित्सा व्यवस्था प्रभावित हो रही है। गंभीर मरीज भी लगातार आ रहे हैं। ऐसे में मरीजों को संभालना मुश्किल हो रहा है। रात को भी अस्पताल में बैठकर व्यवस्थाएं देखनी पड़ रही है। स्टाफ के पॉजिटिव आने से नए स्टाफ लगाने पर काम प्रभावित हो रहा है।- डॉ. संजय पोरवाल, अधीक्षक, जिला एअसारजी अस्पताल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn